CELEX: 62013TN0642
Language: bg
Date: 2013-12-02 00:00:00
Title: Дело T-642/13: Жалба, подадена на 2 декември 2013 г. — Wolverine International/СХВП — BH Stores ( „cushe“ )

22.3.2014   
            
            
               BG
            
            
               Официален вестник на Европейския съюз
            
            
               C 85/20
            
         Жалба, подадена на 2 декември 2013 г. — Wolverine International/СХВП — BH Stores („cushe“)
   (Дело T-642/13)
   2014/C 85/34
   Език на жалбата: английски
   
      Страни
   
   
      Жалбоподател: Wolverine International, LP (Гранд Кайман, Кайманови острови) (представители: M. Plesser и R. Heine, lawyers)
   
      Ответник: Служба за хармонизация във вътрешния пазар (марки, дизайни и модели)
   
      Друга страна в производството пред апелативния състав: BH Stores BV (Кюрасао, Нидерландски Антили)
   
      Искания на жалбоподателя
   
   Жалбоподателят иска от Общия съд:
   
               —
            
            
               да отмени решението на четвърти апелативен състав на Службата за хармонизация във вътрешния пазар (марки, дизайни и модели) от 30 септември 2013 г., постановено по преписка R 1269/2012-4;
            
         
               —
            
            
               да отхвърли искането за обявяване на недействителност;
            
         
               —
            
            
               да осъди ответника да заплати разноските в производството.
            
         
      Правни основания и основни доводи
   
   
      Регистрирана марка на Общността, предмет на искане за обявяване на недействителност: фигуративната марка, съдържаща словния елемент „cushe“ за стоки от клас 25 — международна регистрация № 859 087, посочваща Европейския съюз.
   
      Притежател на марката на Общността: жалбоподателят.
   
      Страна, която иска обявяване на недействителността на марката на Общността: другата страна в производството пред апелативния състав.
   
      Основание на искането за обявяване на недействителност: вероятност от объркване, съгласно член 53, параграф 1, буква a), във връзка с член 8, параграф 1, буква б) от Регламента относно марката на Общността.
   
      Решение на отдела по отмяна: отхвърля искането за обявяване на недействителност.
   
      Решение на апелативния състав: отменя обжалваното решение и обявява недействителност на оспорената международна регистрация, посочваща Европейския съюз.
   
      Изложени правни основания: нарушение на член 8, параграф 1, буква б) и член 57, параграфи 2 и 3 от Регламента относно марката на Общността.